title: Komisijas Īstenošanas regula (ES) 2018/1594 (2018. gada 22. oktobris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Garantēto tradicionālo īpatnību reģistrā (“Bratislavský rožok” / “Pressburger Kipfel” / “Pozsonyi kifli” (GTĪ))

text:
                  24.10.2018

                  LV

                  Eiropas Savienības Oficiālais Vēstnesis

                  L 265/1

         KOMISIJAS ĪSTENOŠANAS REGULA (ES) 2018/1594
         (2018. gada 22. oktobris),
         ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Garantēto tradicionālo īpatnību reģistrā (“Bratislavský rožok” / “Pressburger Kipfel” / “Pozsonyi kifli” (GTĪ))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Slovākijas pieteikumu specifikācijas grozījuma apstiprināšanai attiecībā uz garantēto tradicionālo īpatnību “Bratislavský rožok” / “Pressburger Kipfel” / “Pozsonyi kifli”, kas reģistrēta saskaņā ar Komisijas Īstenošanas regulu (ES) Nr. 729/2012 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta b) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts specifikācijas grozījums, kas Eiropas Savienības Oficiālajā Vēstnesī publicēts attiecībā uz nosaukumu “Bratislavský rožok” / “Pressburger Kipfel” / “Pozsonyi kifli” (GTĪ).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 22. oktobrī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 343, 14.12.2012., 1. lpp.

            (2)  Komisijas 2012. gada 8. augusta Īstenošanas regula (ES) Nr. 729/2012 par nosaukuma ierakstīšanu garantēto tradicionālo īpatnību reģistrā (Bratislavský rožok / Pressburger Kipfel / Pozsonyi kifli (GTĪ)) (OV L 213, 10.8.2012., 9. lpp.).

            (3)  OV C 19, 19.1.2018., 28. lpp.


title: Komisijas Īstenošanas regula (ES) 2018/1596 (2018. gada 23. oktobris), ar ko pagarina to atkāpi no Padomes Regulas (EK) Nr. 1967/2006, kura attiecībā uz minimālo attālumu no krasta un minimālo dziļumu piešķirta kuģiem, kas izmanto no krasta velkamos vadus noteiktos Francijas (Oksitānijas un Provansas-Alpu-Kotdazīras) teritoriālajos ūdeņos

text:
                  24.10.2018

                  LV

                  Eiropas Savienības Oficiālais Vēstnesis

                  L 265/9

         KOMISIJAS ĪSTENOŠANAS REGULA (ES) 2018/1596
         (2018. gada 23. oktobris),
         ar ko pagarina to atkāpi no Padomes Regulas (EK) Nr. 1967/2006, kura attiecībā uz minimālo attālumu no krasta un minimālo dziļumu piešķirta kuģiem, kas izmanto no krasta velkamos vadus noteiktos Francijas (Oksitānijas un Provansas-Alpu-Kotdazīras) teritoriālajos ūdeņos
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2006. gada 21. decembra Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem un ar ko groza Regulu (EEK) Nr. 2847/93, kā arī atceļ Regulu (EK) Nr. 1626/94 (1), un jo īpaši tās 13. panta 5. punktu,
         tā kā:

                     (1)

                     Regulas (EK) Nr. 1967/2006 13. panta 1. punkts aizliedz velkamos zvejas rīkus izmantot līdz trīs jūras jūdžu attālumā no krasta vai līdz 50 m izobatai, ja tāds dziļums sasniegts tuvāk pie krasta.

                     (2)

                     Pēc dalībvalsts lūguma Komisija var pieļaut atkāpi no Regulas (EK) Nr. 1967/2006 13. panta 1. punkta, ja ir izpildīti vairāki nosacījumi, kas izklāstīti 13. panta 5. un 9. punktā.

                     (3)

                     Atkāpe no minētās regulas 13. panta 1. punkta pirmās daļas attiecībā uz kuģiem, kuri izmanto no krasta velkamos vadus noteiktos jūras apgabalos, kuri atrodas Francijas teritoriālajos ūdeņos, neatkarīgi no dziļuma, ar Komisijas Īstenošanas regulu (ES) Nr. 587/2014 (2) tika piešķirta līdz 2014. gada 31. decembrim.

                     (4)

                     Ar Komisijas Īstenošanas regulu (ES) 2015/1421 (3) atkāpe tika pagarināta līdz 2018. gada 25. augustam.

                     (5)

                     Komisija 2018. gada 23. maijā saņēma Francijas lūgumu pagarināt atkāpi, kuras termiņš beidzās 2018. gada 25. augustā. Francija iesniedza jaunāko informāciju, kas pamato atkāpes termiņa pagarinājumu.

                     (6)

                     Francija atbilstīgi Regulas (EK) Nr. 1967/2006 19. panta 2. punktam ir pieņēmusi pārvaldības plānu (4).

                     (7)

                     Zivsaimniecības zinātnes, tehnikas un ekonomikas komiteja (ZZTEK) 2018. gada jūlijā novērtēja Francijas lūgumu par minēto atkāpi (5). ZZTEK uzsvēra vajadzību uzlabot datu vākšanu. Francija ir apņēmusies, uzsākot zinātnisku pētījumu ar mērķi uzraudzīt zvejniecību un palielināt paraugošanas intensitāti, uzlabot datu vākšanu, un tā ir apņēmusies arī, dubultojot kontroļu skaitu, palielinot nozvejas ziņošanas biežumu un uzdodot 24 stundas pirms jebkura zvejas reisa nosūtīt kontroles iestādēm iepriekšēju paziņojumu, uzlabot kontroles satvaru un tādējādi pārsniegt prasības, kas attiecīgajiem kuģiem noteiktas Padomes Regulā (EK) Nr. 1224/2009 (6).

                     (8)

                     ZZTEK 2013. gadā uzskatīja, ka, ņemot vērā zvejas rīku raksturlielumus, manuālās pacelšanas lēnumu un to, ka zvejnieki cenšas darboties uz “tīras” grunts, šīs darbības ietekme uz jūras vidi uzskatāma par maznozīmīgu.

                     (9)

                     Francijas lūgtais atkāpes pagarinājums atbilst Regulas (EK) Nr. 1967/2006 13. panta 5. un 9. punktā izklāstītajiem nosacījumiem.

                     (10)

                     Pastāv specifiski ģeogrāfiskie ierobežojumi, kas saistīti ar kontinentālā šelfa nelielo platību.

                     (11)

                     Zveju, kurā izmanto no krasta velkamos vadus, veic seklos ūdeņos, un mērķsugas ir dažādas. Šāda veida zveju nevar veikt ar citiem zvejas rīkiem, jo nav citu reglamentētu zvejas rīku, ar kuriem var iegūt mērķsugas.

                     (12)

                     Saskaņā ar Komisijas Īstenošanas regulu (ES) 2015/1421 piešķirtā atkāpe attiecas uz ierobežotu skaitu kuģu (23 kuģi). Francijas lūgtais atkāpes pagarinājums attiecas tikai uz 20 kuģiem.

                     (13)

                     Francijas pieņemtais pārvaldības plāns garantē, ka nākotnē netiks palielināta zvejas piepūle, jo zvejas atļaujas tiks izdotas konkrētiem 20 kuģiem, kuru kopējā zvejas piepūle ir 1 386 dienas un kuriem Francija jau ir atļāvusi zvejot. Turklāt Francija ierobežojusi katram zvejas rīkam atļauto maksimālo zvejas piepūli.

                     (14)

                     Pārvaldības plānam būtu jāļauj ar laiku samazināt floti, jo zvejas atļaujas ir saistītas ar kuģiem un tiek automātiski anulētas, kad kuģis, kam ir atļauja, tiek aizstāts.

                     (15)

                     Lūgums attiecas uz kuģiem, kuri zvejniecībā reģistrēti darbojamies ilgāk nekā piecus gadus.

                     (16)

                     Minētie kuģi ir iekļauti sarakstā, kas Komisijai paziņots saskaņā ar Regulas (EK) Nr. 1967/2006 13. panta 9. punkta prasībām.

                     (17)

                     Attiecīgās zvejas darbības atbilst Regulas (EK) Nr. 1967/2006 4. panta prasībām, jo Francijas pieņemtais pārvaldības plāns skaidri aizliedz zvejot virs aizsargājamām dzīvotnēm.

                     (18)

                     Regulas (EK) Nr. 1967/2006 8. panta 1. punkta h) apakšpunkta prasības nav piemērojamas, jo tās attiecas uz traleriem.

                     (19)

                     Attiecībā uz prasību ievērot 9. panta 5. punktu, kas nosaka minimālo linuma acs izmēru, Komisija konstatē, ka – ņemot vērā to, ka attiecīgās zvejas darbības ir ļoti selektīvas, tām ir nebūtiska ietekme uz jūras vidi un tās netiek veiktas virs aizsargājamām dzīvotnēm, – Francija savā pārvaldības plānā ir atļāvusi atkāpties no šiem noteikumiem atbilstīgi Regulas (EK) Nr. 1967/2006 9. panta 7. punktam.

                     (20)

                     Attiecīgās zvejas darbības atbilst datu reģistrēšanas prasībām, kas noteiktas Padomes Regulas (EK) Nr. 1224/2009 14. pantā.

                     (21)

                     Attiecīgās zvejas darbības neietekmē tādu kuģu darbības, kas izmanto citus zvejas rīkus, nevis traļus, zvejas vadus vai līdzīgus velkamos zvejas rīkus.

                     (22)

                     Tādu kuģu darbība, kas izmanto no krasta velkamos vadus, ir reglamentēta Francijas pieņemtajā pārvaldības plānā, lai tādā veidā nodrošinātu, ka Regulas (EK) Nr. 1967/2006 III pielikumā minēto sugu nozveja ir minimāla.

                     (23)

                     Kuģi, kas izmanto no krasta velkamos vadus, nezvejo galvkājus.

                     (24)

                     Saskaņā ar Regulas (EK) Nr. 1967/2006 15. panta 3. punktu Francijas pieņemtajā pārvaldības plānā ir iekļautas atkāpes no jūras organismu minimālā izmēra attiecībā uz sardīņu mazuļiem, kas ir izkrauti patēriņam pārtikā un kas ir plānā reglamentēto zvejas darbību mērķsuga.

                     (25)

                     ZZTEK uzskatīja, ka būtu jālūdz atkāpe attiecībā uz minimālo linuma acs izmēru, kā arī minimālo attālumu no krasta un minimālo dziļumu. Tomēr Eiropas Komisija uzskata, ka attiecīgie nosacījumi, kas minēti Vidusjūras regulā, ir izpildīti: saskaņā ar 9. panta 5. punktu minimālais linuma acs izmērs apņemošajiem vadiem, piemēram, no krasta velkamajiem vadiem, ir 14 mm, saskaņā ar 15. panta 3. punktu minimālais linuma acs izmērs neattiecas uz patēriņam pārtikā izkrautiem sardīņu mazuļiem, ja ir ieviests nacionālais pārvaldības plāns attiecībā uz kuģiem, kas izmanto no krasta velkamos vadus, un Francijas pārvaldības plānā juridiski noteiktais minimālais linuma acs izmērs no krasta velkamajiem vadiem, ar kuriem specializētajā zvejā iegūst sardīņu mazuļus, ir 2 mm.

                     (26)

                     ZZTEK uzskatīja, ka zvejniecības ietekmi nevar pilnībā izvērtēt, jo dažas sugas, kuras nozvejotas šajā zvejniecībā, nav zinātniski novērtētas. Tomēr Eiropas Komisija uzskata, ka šīs zvejniecības ietekme būtu jānovērtē, ņemot vērā šīs zvejniecības faktisko nozvejas apjomu, kas ir minimāls: sardīņu zvejniecībā, kurā zvejo galvenokārt sardīņu mazuļus, darbojas tikai 10 kuģu, kuru nozvejas apjoms gadā ir tikai 1,6 tonnas.

                     (27)

                     Francijas pieņemtais pārvaldības plāns ietver zvejas darbību uzraudzības pasākumus, kā paredzēts Regulas (EK) Nr. 1967/2006 13. panta 9. punkta trešajā daļā.

                     (28)

                     Langdokas-Rusijonas reģiona nosaukums 2016. gada 28. septembrī mainīts uz “Oksitānija” (7). Līdz ar to atsauces uz “Langdoku-Rusijonu” jāaizstāj ar atsaucēm uz “Oksitāniju”.

                     (29)

                     Tāpēc lūgtais atkāpes pagarinājums būtu jāpiešķir.

                     (30)

                     Francijai noteiktā laikā un saskaņā ar Francijas pieņemtajā pārvaldības plānā paredzēto uzraudzības plānu būtu jāsniedz Komisijai ziņojums.

                     (31)

                     Šīs atkāpes piemērošanas ilguma ierobežojums ļaus nodrošināt tūlītējus koriģējošus pārvaldības pasākumus, kas veicami, ja pārvaldības plāna uzraudzības gaitā atklājas slikts izmantotā krājuma saglabāšanās stāvoklis, un vienlaikus radīs iespēju pilnveidot zinātnisko bāzi, kas savukārt ļaus uzlabot pārvaldības plānu.

                     (32)

                     Francijas pieņemtajam pārvaldības plānam, kas attiecas uz kuģiem, kuri izmanto no krasta velkamos vadus, nav beigu termiņa, tāpēc tā piemērošanas periods ir ilgāks par lūgtās atkāpes piemērošanas periodu. Tādējādi juridiskā vakuuma risks nepastāv.

                     (33)

                     Tāpēc atkāpe būtu jāpiemēro līdz 2021. gada 25. augustam.

                     (34)

                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

               IR PIEŅĒMUSI ŠO REGULU.

            1. pants
            Atkāpe
            Regulas (EK) Nr. 1967/2006 13. panta 1. punktu nepiemēro Francijas teritoriālajos ūdeņos, kas pieguļ Oksitānijas reģiona un Provansas-Alpu-Kotdazīras reģiona krastam, attiecībā uz kuģiem, kuri izmanto no krasta velkamos vadus un:

                        a)

                        kuru reģistrācijas numurs ir minēts Francijas pieņemtajā pārvaldības plānā;

                        b)

                        kuri šajā zvejniecībā reģistrēti darbojamies ilgāk nekā piecus gadus un kuriem nākotnē netiks palielināta zvejas piepūle; un

                        c)

                        kuri ir zvejas atļaujas turētāji un darbojas saskaņā ar pārvaldības plānu, ko Francija pieņēmusi atbilstīgi Regulas (EK) Nr. 1967/2006 19. panta 2. punktam.

            2. pants
            Uzraudzības plāns un ziņojums
            Francija gada laikā pēc šīs regulas stāšanās spēkā iesniedz Komisijai ziņojumu, kas sagatavots saskaņā ar uzraudzības plānu, kurš paredzēts 1. panta c) punktā minētajā pārvaldības plānā.

            3. pants
            Stāšanās spēkā un piemērošanas periods
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro līdz 2021. gada 25. augustam.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 23. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 409, 30.12.2006., 11. lpp.

            (2)  Komisijas 2014. gada 2. jūnija Īstenošanas regula (ES) Nr. 587/2014, ar ko paredz atkāpi no Padomes Regulas (EK) Nr. 1967/2006 attiecībā uz minimālo attālumu no krasta un minimālo dziļumu, kas jāievēro kuģiem, kuri izmanto no krasta velkamos vadus, noteiktos Francijas (Langdokas-Rusijonas un Provansas-Alpu-Kotdazīras) teritoriālajos ūdeņos (OV L 164, 3.6.2014., 13. lpp.).

            (3)  Komisijas 2015. gada 24. augusta Īstenošanas regula (ES) 2015/1421, ar ko pagarina termiņu, kurā piemēro to atkāpi no Padomes Regulas (EK) Nr. 1967/2006 attiecībā uz minimālo attālumu no krasta un minimālo dziļumu, kas piešķirta kuģiem, kuri izmanto no krasta velkamos vadus, noteiktos Francijas (Langdokas-Rusijonas un Provansas-Alpu-Kotdazīras) teritoriālajos ūdeņos (OV L 222, 25.8.2015., 1. lpp.).

            (4)  JORF Nr. 0122, 2014. gada 27. maijs, 8669. lpp., teksts Nr. 6, NOR: DEVM1407280A.

            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf

            (6)  Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).

            (7)  https://www.legifrance.gouv.fr/eli/decret/2016/9/28/INTB1617888D/jo/texte/fr


title: Komisijas Īstenošanas regula (ES) 2019/133 (2019. gada 28. janvāris), ar ko attiecībā uz jaunu lidojumderīguma specifikāciju ieviešanu groza Regulu (ES) 2015/640

text:
                  29.1.2019

                  LV

                  Eiropas Savienības Oficiālais Vēstnesis

                  L 25/14

         KOMISIJAS ĪSTENOŠANAS REGULA (ES) 2019/133
         (2019. gada 28. janvāris),
         ar ko attiecībā uz jaunu lidojumderīguma specifikāciju ieviešanu groza Regulu (ES) 2015/640
         EIROPAS KOMISIJA,
         ņemot vērā Līgumu par Eiropas Savienības darbību,
         Ņemot vērā Eiropas Parlamenta un Padomes 2018. gada 4. jūlija Regulu (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un atceļ Regulu (EK) Nr. 216/2008 (1), un jo īpaši tās 17. panta 1. punkta h) apakšpunktu,
         tā kā:

                     (1)

                     Komisijas Regulā (ES) 2015/640 (2) noteiktas papildu lidojumderīguma prasības gaisa kuģiem, kuru konstrukcija jau ir sertificēta. Šīs papildu lidojumderīguma prasības ir nepieciešamas, lai atbalstītu lidojumderīguma uzturēšanu un drošības uzlabojumus. Tas ir tāpēc, ka Eiropas Savienības Aviācijas drošības aģentūras (“Aģentūra”) izdoto sertifikācijas specifikāciju (“CS”) Aģentūra saskaņā ar Regulas (ES) 2018/1139 76. panta 3. punktu atjaunina, lai nodrošinātu, ka CS joprojām atbilst paredzētajam mērķim, gaisa kuģim, kura konstrukcija jau ir sertificēta, nav jāatbilst atjauninātajai CS versijai, kad tas tiek ražots vai ir ekspluatācijā.

                     (2)

                     Lai uzturētu augstu aviācijas drošības un vides prasību līmeni Eiropā, varētu būt nepieciešams pieprasīt gaisa kuģu atbilstību papildu lidojumderīguma prasībām, kuras Aģentūra nebija pieprasījusi projektēšanas laikā, jo tās šajā laikā nebija iekļautas attiecīgajā CS. Šis grozījums Regulā (ES) 2015/640 attiecas uz trim CS tendencēm.

                     (3)

                     Pirmkārt, 1989. gadā Apvienotās aviācijas institūcijas (JAA) ieviesa jaunus projektēšanas standartus lielu lidmašīnu pasažieru un salona apkalpes locekļu sēdekļiem, kas nodrošina uzlabotu pasažieru aizsardzību. Šo standartu mērķis ir mazināt ievainojumu vai nāves gadījumu risku avārijas nosēšanās gadījumā. Tie tika transponēti aģentūras sertifikācijas specifikācijās attiecībā uz lielām lidmašīnām (CS-25), bet tos piemēro tikai tām lielām lidmašīnām, kurām projekta sertifikācija piemērota pēc 1989. gada. Ņemot vērā to, ka dažas lielas lidmašīnas varētu neatbilst šiem standartiem, būtu jāievieš papildu lidojumderīguma specifikācijas. Pienācīgi ņemot vērā darbības veidu un risku ar lielām lidmašīnām, vienlaikus saglabājot augstu un vienādu civilās aviācijas lidojumu drošības līmeni Savienībā, šo papildu lidojumderīguma specifikāciju ieviešanu uzskata par samērīgu un izmaksu ziņā lietderīgu tikai attiecībā uz tām lielām lidmašīnām, kas ir ražotas no jauna pēc projekta, kuru Aģentūra jau ir sertificējusi. Šīs papildu lidojumderīguma specifikācijas nebūtu jāattiecina uz pilotu klāja apkalpes sēdvietām un sēdekļiem zemas noslodzes lidmašīnās, kas iesaistītas pēc pieprasījuma neregulāros komerciālos gaisa pārvadājumos, jo to neuzskata par samērīgu vai izmaksu ziņā lietderīgu.

                     (4)

                     Otrkārt, 2009. gadā sertifikācijas specifikācijās attiecībā uz lielām lidmašīnām (CS-25 grozījums Nr. 6) Aģentūra ieviesa jaunus uzliesmojamības standartus attiecībā uz siltumizolācijas materiāliem vai akustiskajiem izolācijas materiāliem, uzlabojot fizelāžā uzstādīto izolācijas materiālu konkrētas īpašības, lai novērstu liesmu izplatīšanos plašumā un dziļumā. Šos jaunos uzliesmojamības standartus piemēro tikai lielām lidmašīnām, kurām projekta sertifikācija piemērota pēc 2009. gada. Ņemot vērā to, ka dažas lielas lidmašīnas varētu neatbilst šiem standartiem, būtu jāievieš papildu lidojumderīguma specifikācijas. Pienācīgi ņemot vērā darbības veidu un risku ar lielām lidmašīnām, vienlaikus saglabājot augstu un vienādu civilās aviācijas lidojumu drošības līmeni Savienībā, šo papildu lidojumderīguma specifikāciju, kas lidojuma laikā novērstu liesmu izplatīšanos plašumā un dziļumā, ieviešanu uzskata par samērīgu un izmaksu ziņā lietderīgu tikai attiecībā uz tām lielām lidmašīnām, kas ir ražotas no jauna pēc projekta, kuru Aģentūra jau ir sertificējusi. Minētās papildu lidojumderīguma specifikācijas būtu jāattiecina arī uz lielām lidmašīnām, kas tiek ekspluatētas, kad tiek nomainīti termiski vai akustiski izolācijas materiāli. Visbeidzot, attiecībā uz lielām lidmašīnām, kuru pasažieru ietilpība ir 20 vai vairāk, papildu lidojumderīguma specifikācijas, kas attiecas uz liesmas izplatības risku lidmašīnā dziļumā, būtu jāievieš jāpiemēro tikai tām lielām lidmašīnām, kas ir ražotas no jauna pēc projekta, kuru Aģentūra jau ir sertificējusi.

                     (5)

                     Treškārt, lai pakāpeniski mazinātu ugunsdzēšanas iekārtā izmantotā halona ietekmi uz vidi, Starptautiskā Civilās aviācijas organizācija (ICAO) ir izdevusi jaunus standartus, grozot ICAO 6. pielikumu, kas piemērojams no 2011. gada 15. decembris. Lai ievērotu šos standartus, būtu jāievieš papildu lidojumderīguma specifikācijas attiecībā uz jaunražotām lielām lidmašīnām un lielām helikopteriem, kuru projektu Aģentūra jau ir apstiprinājusi, pamatojoties uz sertifikācijas specifikācijām, kas ļāva izmantot halonu kā piemērotu vielu.

                     (6)

                     Tāpēc Regula (ES) 2015/640 būtu attiecīgi jāgroza.

                     (7)

                     Šajā regulā paredzētie pasākumi balstās uz atzinumiem, ko izdevusi Aģentūra saskaņā ar Regulas (ES) 2018/1139 76. panta 1. punktu.

                     (8)

                     Šajā regulā paredzētie pasākumi ir saskaņā ar tās komitejas atzinumu, kas izveidota ar Regulas (ES) 2018/1139 127. panta 3. punktu,

               IR PIEŅĒMUSI ŠO REGULU.

            1. pants
            Regulu (ES) 2015/640 groza šādi:

                        1)

                        regulas 2. pantu groza šādi:

                                    a)

                                    punkta b) apakšpunktu aizstāj ar šādu:

                                                “b)

                                                “liela lidmašīna” ir lidmašīna, kuras sertifikācijas bāze ir lielu lidmašīnu sertifikācijas specifikācijas CS-25 vai līdzvērtīgas specifikācijas;”;

                                    b)

                                    pievieno šādu c) un d) apakšpunktu:

                                                “c)

                                                “liels helikopters” ir helikopters, kura sertifikācijas bāze ir lielu rotorplānu sertifikācijas specifikācijas CS-29 vai līdzvērtīgas specifikācijas;

                                                d)

                                                “mazas noslodzes lidmašīna” ir lidmašīna, kuras maksimālā operatīvā pasažieru sēdvietu konfigurācija ir:

                                                            1)

                                                            līdz 19 vietām (ieskaitot); vai

                                                            2)

                                                            līdz vienai trešdaļai no sertificētā lidmašīnas tipa maksimālā pasažieru sēdvietu skaita (ieskaitot), kā norādīts lidmašīnas tipa sertifikāta datu lapā (TCDS), ja ir izpildīti abi šie nosacījumi:

                                                                        a)

                                                                        kopējais pasažieru sēdvietu skaits, kas apstiprināts izmantošanai manevrēšanas, pacelšanās vai nolaišanās laikā, nepārsniedz 100 uz vienu klāju;

                                                                        b)

                                                                        maksimālā operatīvā pasažieru sēdvietu konfigurācija, kas manevrēšanas, pacelšanās vai nolaišanās laikā katrā atsevišķā zonā starp avārijas izeju pāriem (vai jebkurā strupceļa galā), nepārsniedz vienu trešdaļu no pasažieru sēdvietu skaita summas avārijas izejas pārim minētajā zonā (izmantojot atļauto pasažieru sēdvietu skaitu katram avārijas izeju pārim, kā noteikts attiecīgajā lidmašīnas sertifikācijas bāzē). Lai noteiktu atbilstību šim zonālajam ierobežojumam, gadījumā, ja lidmašīnai ir nedarbīgas avārijas izejas, pieņem, ka visas avārijas izejas ir funkcionālas.”;

                        2)

                        regulas I pielikumu (Part-26) groza saskaņā ar šīs regulas pielikumu.

            2. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 28. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 212, 22.8.2018., 1. lpp.

            (2)  Komisijas 2015. gada 23. aprīļa Regula (ES) 2015/640 par lidojumderīguma papildu specifikācijām konkrēta veida ekspluatācijai un ar ko groza Regulu (ES) Nr. 965/2012 (OV L 106, 24.4.2015., 18. lpp.).

            PIELIKUMS
            I pielikumu groza šādi:

                        1)

                        satura rādītāju aizstāj ar šādu:
                        “SATURS
                        A APAKŠDAĻA – VISPĀRĪGI NOTEIKUMI
                        26.10. Kompetentā iestāde
                        26.20. Iekārtas īslaicīga atteice
                        26.30. Atbilstības apliecināšana
                        B APAKŠDAĻA – LIELAS LIDMAŠĪNAS
                        26.50. Sēdvietas, guļvietas, drošības jostas un siksnas
                        26.60. Ārkārtas nosēšanās – dinamiskie apstākļi
                        26.100. Avārijas izeju atrašanās vieta
                        26.105. Piekļuve avārijas izejām
                        26.110. Avārijas izeju marķējums
                        26.120. Iekšējais avārijas apgaismojums un avārijas apgaismojuma darbība
                        26.150. Nodalījumu iekštelpa
                        26.155. Kravas nodalījuma starpplātņu ugunsdrošība
                        26.156. Siltuma vai skaņas izolācijas materiāli
                        26.160. Ugunsdrošība tualetēs
                        26.170. Ugunsdzēsības aparāti
                        26.200. Šasijas brīdinājuma skaņas signāls
                        26.250. Lidojuma apkalpes nodalījuma durvju darbināšanas sistēma – vienas personas darbnespēja
                        C APAKŠDAĻA – LIELI HELIKOPTERI
                        26.400. Ugunsdzēsības aparāti”;

                        2)

                        iekļauj šādu 26.60. punktu:
                        “26.60. Ārkārtas nosēšanās – dinamiskie apstākļi

                        Tādu lielu lidmašīnu ekspluatantiem, kuras izmanto komerciālos gaisa pārvadājumos pasažieru pārvadāšanai un kuru tips sertificēts 1958. gada 1. janvārī vai vēlāk, un kurām individuālais lidojumderīguma sertifikāts pirmoreiz izsniegts 2021. gada 18. februārī vai vēlāk, attiecībā uz katru sēdekļa tipa konstrukciju, kas apstiprināta ekspluatācijai manevrēšanas, pacelšanās vai nosēšanās laikā, jāpierāda, ka pasažieris ir aizsargāts, saskaroties ar slodzi, kas rodas avārijas nosēšanās apstākļu dēļ. Pierādīšana notiek ar kādu no šiem paņēmieniem:

                                    a)

                                    sekmīgi pabeigti dinamiskie testi;

                                    b)

                                    racionāla analīze, kas nodrošina līdzvērtīgu drošību, pamatojoties uz līdzīgas konstrukcijas sēdekļa tipa dinamiskajiem testiem.

                              Pirmajā daļā noteiktais pienākums neattiecas uz šādiem sēdekļiem:

                                    a)

                                    pilotu kabīnes apkalpes sēdekļi;

                                    b)

                                    sēdēkļi mazas noslodzes lidmašīnās, kuras ir iesaistītas tikai neregulāros komerciālos gaisa pārvadājumos pēc pieprasījuma.”;

                        3)

                        iekļauj šādu 26.156. punktu:
                        “26.156. Siltuma vai akustiskās izolācijas materiāli

                        Tādu lielu lidmašīnu ekspluatanti, kuras izmanto komerciālos gaisa pārvadājumos un kuru tips sertificēts 1958. gada 1. janvārī vai vēlāk, nodrošina, ka:

                                    a)

                                    lidmašīnām, kam pirmais individuālais lidojumderīguma sertifikāts ir izsniegts pirms 2021. gada 18. februāra, gadījumā, ja jauni siltumizolācijas materiāli vai akustiskie izolācijas materiāli ir uzstādīti kā aizstājēji 2021. gada 18. februārī vai vēlāk, minētajiem jaunajiem materiāliem ir liesmu izplatīšanos apturošas īpašības, kas novērš vai samazina liesmu izplatīšanās risku lidmašīnā;

                                    b)

                                    lidmašīnām, kam pirmais individuālais lidojumderīguma sertifikāts ir izsniegts 2021. gada 18. februārī vai vēlāk, siltuma un skaņas izolācijas materiāliem ir liesmu izplatīšanos apturošas īpašības, kas novērš vai samazina liesmu izplatīšanās risku lidmašīnā;

                                    c)

                                    lidmašīnām, kam pirmais individuālais lidojumderīguma sertifikāts ir izsniegts 2021. gada 18. februārī vai vēlāk un kuru pasažieru ietilpība ir 20 vai vairāk, siltumizolācijas materiāliem un akustiskiem izolācijas materiāliem (ieskaitot līdzekļus, ar ko nostiprina fizelāžas materiālus), ko uzstāda lidmašīnas apakšējā daļā, ir liesmu izplatīšanos apturošas īpašības, kas novērš vai samazina risku, ka pēc negadījuma liesma iekļūst lidmašīnā, un kas nodrošina izdzīvošanai vajadzīgos apstākļus lidmašīnas salonā laikā, kas vajadzīgs, lai evakuētu lidmašīnu.”;

                        4)

                        iekļauj šādu 26.170. punktu:
                        “26.170. Ugunsdzēsības aparāti

                        Lielu lidmašīnu ekspluatanti nodrošina, ka šādos ugunsdzēsības aparātos neizmanto halonu kā ugunsdzēšanas līdzekli:

                                    a)

                                    iebūvēti ugunsdzēsības aparāti katrā tualetes dvieļu, papīra vai atkritumu tvertnē lielās lidmašīnās, kurām pirmais individuālais lidojumderīguma sertifikāts ir izsniegts 2020. gada 18. februārī vai vēlāk;

                                    b)

                                    pārnēsājami ugunsdzēsības aparāti lielās lidmašīnās, kam pirmais individuālais lidojumderīguma sertifikāts ir izsniegts 2019. gada 18. maijā vai vēlāk.”;

                        5)

                        pievieno šādu C apakšdaļu:
                        “C APAKŠDAĻA – LIELI HELIKOPTERI

                           26.400. Ugunsdzēsības aparāti

                        Lielu helikopteru ekspluatanti nodrošina, ka šādos ugunsdzēsības aparātos neizmanto halonu kā ugunsdzēšanas līdzekli:

                                    a)

                                    iebūvēti ugunsdzēsības aparāti katrā tualetes dvieļu, papīra vai atkritumu tvertnē lielos helikopteros, kuriem pirmais individuālais lidojumderīguma sertifikāts ir izsniegts 2020. gada 18. februārī vai vēlāk;

                                    b)

                                    pārnēsājami ugunsdzēsības aparāti lielos helikopteros, kam pirmais individuālais lidojumderīguma sertifikāts ir izsniegts 2019. gada 18. maijā vai vēlāk.”


title: Komisijas Īstenošanas regula (ES) 2019/218 (2019. gada 1. februāris), ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (“Vinos de Madrid” (ACVN))

text:
                  6.2.2019

                  LV

                  Eiropas Savienības Oficiālais Vēstnesis

                  L 34/8

         KOMISIJAS ĪSTENOŠANAS REGULA (ES) 2019/218
         (2019. gada 1. februāris),
         ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (“Vinos de Madrid” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
         tā kā:

                     (1)

                     Komisija ir izskatījusi pieteikumu, kuru Spānija saskaņā ar Regulas (ES) Nr. 1308/2013 105. pantu iesniegusi specifikācijas grozījuma apstiprināšanai attiecībā uz aizsargāto cilmes vietas nosaukumu “Vinos de Madrid”.

                     (2)

                     Komisija, piemērojot Regulas (ES) Nr. 1308/2013 (2) 97. panta 3. punktu, specifikācijas grozījuma apstiprināšanas pieteikumu ir publicējusi Eiropas Savienības Oficiālajā Vēstnesī.

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

                     (4)

                     Tāpēc saskaņā ar Regulas (ES) Nr. 1308/2013 99. pantu specifikācijas grozījums būtu jāapstiprina.

                     (5)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Vinos de Madrid” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 1. februārī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 347, 20.12.2013., 671. lpp.

            (2)  OV C 398, 5.11.2018., 8. lpp.


title: Komisijas Īstenošanas regula (ES) 2019/219 (2019. gada 31. janvāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Bulot de la Baie de Granville” (AĢIN))

text:
                  7.2.2019

                  LV

                  Eiropas Savienības Oficiālais Vēstnesis

                  L 35/1

         KOMISIJAS ĪSTENOŠANAS REGULA (ES) 2019/219
         (2019. gada 31. janvāris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Bulot de la Baie de Granville” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Francijas pieteikums, kurā lūgts reģistrēt nosaukumu “Bulot de la Baie de Granville”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Bulot de la Baie de Granville” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Bulot de la Baie de Granville” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.7. grupas “Svaigas zivis, gliemji un vēžveidīgie un to izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 31. janvārī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 343, 14.12.2012., 1. lpp.

            (2)  OV C 303, 29.8.2018., 7. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2019/221 (2019. gada 6. februāris), ar ko attiecībā uz noteiktu barības piedevu atļaujas turētāja nosaukumu un atļaujas turētāja pārstāvi groza Regulas (EK) Nr. 785/2007, (EK) Nr. 379/2009, (EK) Nr. 1087/2009, (ES) Nr. 9/2010, (ES) Nr. 337/2011 un Īstenošanas regulas (ES) Nr. 389/2011, (ES) Nr. 528/2011, (ES) Nr. 840/2012, (ES) Nr. 1021/2012, (ES) 2016/899, (ES) 2016/997, (ES) 2017/440 un (ES) 2017/896 (Dokuments attiecas uz EEZ.)

text:
                  7.2.2019

                  LV

                  Eiropas Savienības Oficiālais Vēstnesis

                  L 35/28

         KOMISIJAS ĪSTENOŠANAS REGULA (ES) 2019/221
         (2019. gada 6. februāris),
         ar ko attiecībā uz noteiktu barības piedevu atļaujas turētāja nosaukumu un atļaujas turētāja pārstāvi groza Regulas (EK) Nr. 785/2007, (EK) Nr. 379/2009, (EK) Nr. 1087/2009, (ES) Nr. 9/2010, (ES) Nr. 337/2011 un Īstenošanas regulas (ES) Nr. 389/2011, (ES) Nr. 528/2011, (ES) Nr. 840/2012, (ES) Nr. 1021/2012, (ES) 2016/899, (ES) 2016/997, (ES) 2017/440 un (ES) 2017/896
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
         tā kā:

                     (1)

                     Atbilstīgi Eiropas Parlamenta un Padomes Regulai (EK) Nr. 1831/2003 6-fitāzes, endo-1,4-beta-ksilanāzes, subtilizīna, alfa-amilāzes, endo-1,3(4)-beta-glikanāzes, Bacillus amyloliquefaciens (PTA-6507), Bacillus amyloliquefaciens (NRRL B-50013) un Bacillus amyloliquefaciens (NRRL B-50104) preparāta izmantošana ir atļauta ar Komisijas Regulām (EK) Nr. 785/2007 (2), (EK) Nr. 379/2009 (3), (EK) Nr. 1087/2009 (4), (EK) Nr. 9/2010 (5) un (ES) Nr. 337/2011 (6) un Komisijas Īstenošanas regulām (ES) Nr. 389/2011 (7), (ES) Nr. 528/2011 (8), (ES) Nr. 840/2012 (9), (ES) Nr. 1021/2012 (10), (ES) 2016/899 (11), (ES) 2016/997 (12), (ES) 2017/440 (13) un (ES) 2017/896 (14).

                     (2)

                     Atļaujas turētājs Danisco Animal Nutrition, juridiskā persona – Danisco (UK) Limited, ir iesniedzis pieteikumu saskaņā ar Regulas (EK) Nr. 1831/2003 13. panta 3. punktu, kurā ierosina attiecīgajām atļaujām pievienot sava pārstāvja nosaukumu un attiecībā uz atļaujām, kas piešķirtas ar Regulām (EK) Nr. 1087/2009 un (EK) Nr. 9/2010, grozīt atļaujas turētāja nosaukumu.

                     (3)

                     Atļaujas turētājs ir iesniedzis attiecīgus datus, kas apliecina, ka no 2019. gada 30. marta kā minētā uzņēmuma pārstāvis attiecībā uz attiecīgajām barības piedevām būs Genencor International B.V. Atļaujas turētājs arī iesniedza attiecīgo informāciju, lai pierādītu, ka Finnfeeds International Limited nosaukums ir mainīts uz Danisco (UK) Ltd.

                     (4)

                     Ierosinātie grozījumi atļauju nosacījumos ir tīri administratīvi un neparedz attiecīgo piedevu jaunu novērtējumu. Par pieteikumu tika informēta Eiropas Pārtikas nekaitīguma iestāde.

                     (5)

                     Lai Genencor International B.V. varētu darboties kā atļauju turētāja pārstāvis, ir nepieciešams mainīt attiecīgo atļauju noteikumus.

                     (6)

                     Tādēļ būtu attiecīgi jāgroza Regulas (EK) Nr. 785/2007, (EK) Nr. 379/2009, (EK) Nr. 1087/2009, (ES) Nr. 9/2010, (ES) Nr. 337/2011 un Īstenošanas regulas (ES) Nr. 389/2011, (ES) Nr. 528/2011, (ES) Nr. 840/2012, (ES) Nr. 1021/2012, (ES) 2016/899, (ES) 2016/997, (ES) 2017/440 un (ES) 2017/896.

                     (7)

                     Atļaujas turētāja iesniegtie dati apliecina, ka Genencor International B.V. rīkosies kā minētā uzņēmuma pārstāvis no 2019. gada 30. marta, tādēļ šī regula būtu jāpiemēro no tās pašas dienas.

                     (8)

                     Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījums Regulā (EK) Nr. 785/2007
            Regulas (EK) Nr. 785/2007 pielikuma otrajā slejā vārdus “Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            2. pants
            Grozījums Regulā (EK) Nr. 379/2009

               1.   Nosaukumā vārdus “Danisco Animal Nutrition, juridiskā persona – Danisco (UK) Limited” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Regulas (EK) Nr. 379/2009 pielikuma otrajā slejā vārdus “Danisco Animal Nutrition (juridiskā persona – Danisco (UK) Limited)” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            3. pants
            Grozījums Regulā (EK) Nr. 1087/2009

               1.   Nosaukumā vārdus “Danisco Animal Nutrition, juridiskā persona Finnfeeds International Limited” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Regulas (EK) Nr. 1087/2009 pielikuma otrajā slejā vārdus “Danisco Animal Nutrition (juridiskā persona Finnfeeds International Limited)” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            4. pants
            Grozījums Regulā (ES) Nr. 9/2010

               1.   Nosaukumā vārdus “Danisco Animal Nutrition, Finnfeeds International Limited” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Regulas (ES) Nr. 9/2010 pielikuma otrajā slejā vārdus “Danisco Animal Nutrition (juridiskā persona – Danisco (UK) Limited)” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            5. pants
            Grozījums Regulā (ES) Nr. 337/2011

               1.   Nosaukumā vārdus “Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Regulas (ES) Nr. 337/2011 pielikuma otrajā slejā vārdus “Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            6. pants
            Grozījums Īstenošanas regulā (ES) Nr. 389/2011

               1.   Nosaukumā vārdus “Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Īstenošanas regulas (ES) Nr. 389/2011 pielikuma otrajā slejā vārdus “Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            7. pants
            Grozījums Īstenošanas regulā (ES) Nr. 528/2011

               1.   Nosaukumā vārdus “Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Īstenošanas regulas (ES) Nr. 528/2011 pielikuma otrajā slejā vārdus “Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            8. pants
            Grozījums Īstenošanas regulā (ES) Nr. 840/2012

               1.   Nosaukumā vārdus “Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Īstenošanas regulas (ES) Nr. 840/2012 pielikuma otrajā slejā vārdus “Danisco Animal Nutrition (juridiskā persona – Danisco (UK) Limited)” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            9. pants
            Grozījums Īstenošanas regulā (ES) Nr. 1021/2012

               1.   Nosaukumā vārdus “Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Īstenošanas regulas (ES) Nr. 1021/2012 pielikuma otrajā slejā vārdus “Danisco Animal Nutrition (juridiskā persona – Danisco (UK) Limited)” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            10. pants
            Grozījums Īstenošanas regulā (ES) 2016/899

               1.   Nosaukumā vārdus “Danisco (UK) Ltd” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Īstenošanas regulas (ES) 2016/899 pielikuma otrajā slejā vārdus “Danisco (UK) Ltd” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            11. pants
            Grozījums Īstenošanas regulā (ES) 2016/997

               1.   Nosaukumā vārdus “Danisco (UK) Ltd” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Īstenošanas regulas (ES) 2016/997 pielikuma otrajā slejā vārdus “Danisco (UK) Ltd” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            12. pants
            Grozījums Īstenošanas regulā (ES) 2017/440

               1.   Nosaukumā vārdus “Danisco (UK) Ltd., veic uzņēmējdarbību kā Danisco Animal Nutrition” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Īstenošanas regulas (ES) 2017/440 pielikuma otrajā slejā vārdus “Danisco (UK) Ltd. (uzņēmējdarbību veic kā Danisco Animal Nutrition)” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            13. pants
            Grozījums Īstenošanas regulā (ES) 2017/896

               1.   Nosaukumā vārdus “Danisco (UK) Ltd” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

               2.   Īstenošanas regulas (ES) 2017/896 pielikuma otrajā slejā vārdus “Danisco (UK) Ltd” aizstāj ar “Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.”.

            14. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 30. marta.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 6. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2007. gada 4. jūlija Regula (EK) Nr. 785/2007 par atļauju izmantot 6-fitāzi EC 3.1.3.26 (Phyzyme XP 5000G/Phyzyme XP 5000L) kā barības piedevu (OV L 175, 5.7.2007., 5. lpp.).

            (3)  Komisijas 2009. gada 8. maija Regula (EK) Nr. 379/2009 par atļauju jaunā veidā lietot 6-fitāzi EC 3.1.3.26 kā barības piedevu gaļas cāļiem, gaļas tītariem, dējējvistām, gaļas pīlēm, sivēniem (atšķirtiem), nobarojamām cūkām un sivēnmātēm (atļaujas turētājs – Danisco Animal Nutrition, juridiskā persona – Danisco (UK) Limited) (OV L 116, 9.5.2009., 6. lpp.).

            (4)  Komisijas 2009. gada 12. novembra Regula (EK) Nr. 1087/2009 par atļauju izmantot no Trichoderma reesei (ATCC PAT 5588) iegūtu endo-1,4-beta-ksilanāzes fermentu preparātu, no Bacillus subtilis (ATCC 2107) iegūtu subtilizīna fermentu preparātu un no Bacillus amyloliquefaciens (ATCC 3978) iegūtu alfa-amilāzes fermentu preparātu kā lopbarības piedevu gaļas cāļiem, pīlēm un gaļas tītariem (atļaujas turētājs Danisco Animal Nutrition, juridiskā persona Finnfeeds International Limited) (OV L 297, 13.11.2009., 4. lpp.).

            (5)  Komisijas 2009. gada 23. decembra Regula (ES) Nr. 9/2010 par atļauju izmantot no Trichoderma reesei (ATCC PTA 5588) iegūto fermentu preparātu endo-1,4-beta-ksilanāze kā barības piedevu gaļas cāļiem, dējējvistām, gaļas pīlēm un gaļas tītariem (atļaujas turētājs Danisco Animal Nutrition, Finnfeeds International Limited) (OV L 3, 7.1.2010., 10. lpp.).

            (6)  Komisijas 2011. gada 7. aprīļa Regula (ES) Nr. 337/2011 par atļauju izmantot endo-1,4-beta-ksilanāzes un endo-1,3(4)-beta-glikanāzes fermentu preparātu kā barības piedevu mājputniem, atšķirtiem sivēniem un nobarojamām cūkām (atļaujas turētājs ir Danisco Animal Nutrition) (OV L 94, 8.4.2011., 19. lpp.).

            (7)  Komisijas 2011. gada 19. aprīļa Īstenošanas regula (ES) Nr. 389/2011 par atļauju izmantot endo-1,4-beta-ksilanāzes, subtilizīna un alfa-amilāzes fermentu preparātu kā barības piedevu dējējvistām (atļaujas turētājs Danisco Animal Nutrition) (OV L 104, 20.4.2011., 7. lpp.).

            (8)  Komisijas 2011. gada 30. maija Īstenošanas regula (ES) Nr. 528/2011 par atļauju lietot no Trichoderma reesei (ATCC PTA 5588) iegūtu endo-1,4-β-ksilanāzi kā barības piedevu atšķirtiem sivēniem un nobarojamām cūkām (atļaujas turētājs Danisco Animal Nutrition) (OV L 143, 31.5.2011., 10. lpp.).

            (9)  Komisijas 2012. gada 18. septembra Īstenošanas regula (ES) Nr. 840/2012 par atļauju lietot 6-fitāzi (EC 3.1.3.26), ko iegūst no Schizosaccharomyces pombe (ATCC 5233), kā barības piedevu visu sugu gaļas putniem, izņemot gaļas cāļus, gaļas tītarus un gaļas pīles, un visu sugu dējējputniem, izņemot dējējvistas (atļaujas turētājs Danisco Animal Nutrition) (OV L 252, 19.9.2012., 14. lpp.).

            (10)  Komisijas 2012. gada 6. novembra Īstenošanas regula (ES) Nr. 1021/2012 par atļauju lietot endo-1,4-beta-ksilanāzi, ko iegūst no Trichoderma reesei (ATCC PTA 5588), kā barības piedevu retāk audzētu sugu mājputniem, izņemot pīles (atļaujas turētājs – Danisco Animal Nutrition) (OV L 307, 7.11.2012., 68. lpp.).

            (11)  Komisijas 2016. gada 8. jūnija Īstenošanas regula (ES) 2016/899 par atļauju 6-fitāzi, kas iegūta no Trichoderma reesei (ATCC SD-6528), lietot par dzīvnieku barības piedevu visu sugu mājputniem un visu sugu cūkām (izņemot zīdāmus sivēnus) (atļaujas turētājs – Danisco (UK) Ltd) (OV L 152, 9.6.2016., 15. lpp.).

            (12)  Komisijas 2016. gada 21. jūnija Īstenošanas regula (ES) 2016/997 par atļauju izmantot no Trichoderma reesei (ATCC PTA 5588) iegūtu endo-1,4-beta-ksilanāzi EC 3.2.1.8 un no Trichoderma reesei (ATCC SD 2106) iegūtu endo-1,3(4)-beta-glikanāzi EC 3.2.1.6 kā barības piedevu sivēnmātēm laktācijas periodā un mazāk izplatītu sugu cūkām (atļaujas turētājs Danisco (UK) Ltd) (OV L 164, 22.6.2016., 4. lpp.).

            (13)  Komisijas 2017. gada 13. marta Īstenošanas regula (ES) 2017/440 par atļauju lietot Bacillus amyloliquefaciens (PTA-6507), Bacillus amyloliquefaciens (NRRL B-50013) un Bacillus amyloliquefaciens (NRRL B-50104) preparātu par barības piedevu gaļas cāļiem, dējējvistām, retāk audzētu sugu gaļas mājputniem un retāk audzētu sugu dējējmājputniem (atļaujas turētājs Danisco (UK) Ltd., veic uzņēmējdarbību kā Danisco Animal Nutrition) (OV L 67, 14.3.2017., 74. lpp.).

            (14)  Komisijas 2017. gada 24. maija Īstenošanas regula (ES) 2017/896 par atļauju no Trichoderma reesei (ATCC SD-6528) iegūtas 6-fitāzes preparātu (cietā veidā) lietot par barības piedevu visu sugu mājputniem un visu sugu cūkām (izņemot zīdāmus sivēnus) (atļaujas turētājs – Danisco (UK) Ltd) (OV L 138, 25.5.2017., 123. lpp.).


title: Komisijas Īstenošanas regula (ES) 2019/366 (2019. gada 5. marts), ar ko attiecībā uz to trešo valstu vai to daļu sarakstu, no kurām Eiropas Savienībā atļauts ievest svaigpiena, piena produktu, jaunpiena un jaunpiena produktu sūtījumus, groza Regulas (ES) Nr. 605/2010 I pielikumu (Dokuments attiecas uz EEZ.)

text:
                  6.3.2019

                  LV

                  Eiropas Savienības Oficiālais Vēstnesis

                  L 65/1

         KOMISIJAS ĪSTENOŠANAS REGULA (ES) 2019/366
         (2019. gada 5. marts),
         ar ko attiecībā uz to trešo valstu vai to daļu sarakstu, no kurām Eiropas Savienībā atļauts ievest svaigpiena, piena produktu, jaunpiena un jaunpiena produktu sūtījumus, groza Regulas (ES) Nr. 605/2010 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 4. punktu un 9. panta 4. punktu,
         ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2), un jo īpaši tās 11. panta 1. punktu,
         tā kā:

                     (1)

                     Komisijas Regulā (ES) Nr. 605/2010 (3) ir noteikti sabiedrības un dzīvnieku veselības nosacījumi un sertifikācijas prasības svaigpiena, piena produktu, jaunpiena un jaunpiena produktu sūtījumu ievešanai Savienībā un norādītas tās trešās valstis, no kurām šādu sūtījumu ievešana Savienībā ir atļauta.

                     (2)

                     Regulas (ES) Nr. 605/2010 I pielikumā ir norādītas tās trešās valstis vai to daļas, no kurām svaigpiena, piena produktu, jaunpiena un jaunpiena produktu sūtījumus atļauts ievest Savienībā, un precizēts šādām precēm nepieciešamais apstrādes veids.

                     (3)

                     Japāna lūdza Komisijai, lai tā atļautu eksportēt uz Savienību tādu svaigpienu, piena produktus, jaunpienu un jaunpiena produktus, kuriem veikta nespecifiska apstrāde. No dzīvnieku veselības viedokļa Japāna ir tāda trešā valsts, ko Pasaules Dzīvnieku veselības organizācija ir iekļāvusi sarakstā kā brīvu no mutes un nagu sērgas un kur vakcinācija netiek praktizēta, un tāpēc tā atbilst Savienības izvirzītajām dzīvnieku veselības prasībām attiecībā uz importu.

                     (4)

                     Nesen Komisija Japānā veica veterinārās kontroles. Minētās kontroles liecina, ka Japānas kompetentā iestāde nodrošina pienācīgas garantijas attiecībā uz atbilstību Direktīvā 2002/99/EK paredzētajām dzīvnieku veselības prasībām attiecībā uz importu.

                     (5)

                     Japānas kompetentā iestāde nodrošina pienācīgas garantijas un Japānā dzīvnieku veselības situācija attiecībā uz mutes un nagu sērgu ir labvēlīga, tāpēc Japānu ir lietderīgi iekļaut Regulas (ES) Nr. 605/2010 I pielikumā. Japānu pievienojot I pielikuma sarakstam, nevajadzētu tikt skartām saistībām, kas izriet no citiem Savienības tiesību aktu noteikumiem par dzīvnieku izcelsmes produktu importu un laišanu tirgū Savienībā, jo īpaši tiem, kas saistīti ar uzņēmumu norādīšanu sarakstā saskaņā ar Regulas (EK) Nr. 854/2004 12. pantu.

                     (6)

                     Tāpēc Regula (ES) Nr. 605/2010 būtu attiecīgi jāgroza.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Tabulā, kas dota Regulas (ES) Nr. 605/2010 I pielikumā, aiz ieraksta par Islandi iekļauj šādu ierakstu:

                           “JP

                           Japāna

                           +

                           +

                           +”

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 5. martā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 18, 23.1.2003., 11. lpp.

            (2)  OV L 139, 30.4.2004., 206. lpp.

            (3)  Komisijas 2010. gada 2. jūlija Regula (ES) Nr. 605/2010, ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena, piena produktu, jaunpiena un jaunpiena produktu ievešanai Eiropas Savienībā (OV L 175, 10.7.2010., 1. lpp.).


title: Komisijas Īstenošanas regula (ES) 2019/371 (2019. gada 7. marts), ar kuru nosaka ievedmuitas nodokli, kas no 2019. gada 8. marta piemērojams dažu veidu lobītiem rīsiem

text:
                  8.3.2019

                  LV

                  Eiropas Savienības Oficiālais Vēstnesis

                  L 68/3

         KOMISIJAS ĪSTENOŠANAS REGULA (ES) 2019/371
         (2019. gada 7. marts),
         ar kuru nosaka ievedmuitas nodokli, kas no 2019. gada 8. marta piemērojams dažu veidu lobītiem rīsiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta pirmās daļas a) punktu,
         tā kā:

                     (1)

                     Nolīgumā vēstuļu apmaiņas veidā starp Eiropas Kopienu un Amerikas Savienotajām Valstīm par lobītiem rīsiem piemērojamo nodokļu aprēķina metodi, kas apstiprināts ar Padomes Lēmumu 2005/476/EK (2), ir noteikta metode, kā aprēķināmi lobītu rīsu importam piemērojamie nodokļi.

                     (2)

                     Pamatojoties uz kompetento iestāžu sniegto informāciju, Komisija ir konstatējusi, ka importa licences lobītiem rīsiem, kas atbilst KN kodam 1006 20, izņemot basmati rīsu importa licences, ir izdotas par 265 824 tonnām laikposmam no 2018. gada 1. septembra līdz 2019. gada 28. februārim. Tāpēc Komisijas Īstenošanas regulā (ES) Nr. 191/2012 (3) noteiktais ievedmuitas nodoklis lobītajiem rīsiem ar KN kodu 1006 20, kas nav basmati rīsi, būtu jāgroza.

                     (3)

                     Īstenošanas regula (ES) Nr. 191/2012 attiecīgi būtu jāatceļ.

                     (4)

                     Piemērojamais ievedmuitas nodoklis ir jānosaka desmit dienu laikā pēc iepriekšminētā laikposma beigām. Tādēļ šai regulai būtu jāstājas spēkā nekavējoties,

               IR PIEŅĒMUSI ŠO REGULU.

            1. pants
            Ievedmuitas nodoklis, ko piemēro lobītiem rīsiem ar KN kodu 1006 20, ir 65 EUR par tonnu.

            2. pants
            Īstenošanas regulu (ES) Nr. 191/2012 atceļ.

            3. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 7. martā

                  Komisijas

                  un tās priekšsēdētāja vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Jerzy PLEWA

            (1)  OV L 347, 20.12.2013., 671. lpp.

            (2)  Padomes 2005. gada 21. jūnija Lēmums 2005/476/EK par Nolīguma noslēgšanu vēstuļu apmaiņas veidā starp Eiropas Kopienu un Amerikas Savienotajām Valstīm par lobītiem rīsiem piemērojamo nodokļu aprēķina metodi un par grozījumiem Lēmumos 2004/617/EK, 2004/618/EK un 2004/619/EK (OV L 170, 1.7.2005., 67. lpp.).

            (3)  Komisijas 2012. gada 7. marta Īstenošanas regula (ES) Nr. 191/2012, ar ko nosaka ievedmuitas nodokļus, ko dažu veidu lobītajiem rīsiem piemēro no 2012. gada 8. marta (OV L 69, 8.3.2012., 12. lpp.).


title: Komisijas Īstenošanas regula (ES) 2017/2312 (2017. gada 13. decembris) par atļauju Bacillus subtilis C-3102 (DSM 15544) preparātu izmantot jaunā veidā par barības piedevu sivēnmātēm, zīdāmiem sivēniem un suņiem (atļaujas turētājs Asahi Calpis Wellness Co. Ltd., ko pārstāv Asahi Calpis Wellness Co. Ltd. Eiropas pārstāvniecības birojs) (Dokuments attiecas uz EEZ. )

text:
                  14.12.2017

                  LV

                  Eiropas Savienības Oficiālais Vēstnesis

                  L 331/41

            KOMISIJAS ĪSTENOŠANAS REGULA (ES) 2017/2312
      (2017. gada 13. decembris)
      par atļauju Bacillus subtilis C-3102 (DSM 15544) preparātu izmantot jaunā veidā par barības piedevu sivēnmātēm, zīdāmiem sivēniem un suņiem (atļaujas turētājs Asahi Calpis Wellness Co. Ltd., ko pārstāv Asahi Calpis Wellness Co. Ltd. Eiropas pārstāvniecības birojs)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu tika iesniegti pieteikumi, kuros lūgta atļauja Bacillus subtilis C-3102 (DSM 15544) preparātu izmantot jaunā veidā. Minētajiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Pieteikumi attiecas uz atļauju Bacillus subtilis C-3102 (DSM 15544) preparāta izmantošanai jaunā veidā par barības piedevu sivēnmātēm, zīdāmiem sivēniem un suņiem, kura klasificējama barības piedevu kategorijā “zootehniskās piedevas”.

                  (4)

                  Ar Komisijas Regulu (EK) Nr. 1444/2006 (2)
                     Bacillus subtilis C-3102 (DSM 15544) preparātu, kas iekļauts piedevu kategorijā “zootehniskās piedevas”, tika atļauts desmit gadus izmantot par barības piedevu gaļas cāļiem; ar Komisijas Regulu (ES) Nr. 333/2010 – atšķirtiem sivēniem (3); ar Komisijas Regulu (ES) Nr. 184/2011 (4) – dējējvistu cāļiem, tītariem, mazāk svarīgām putnu sugām un citiem dekoratīviem un medījamiem putniem un ar Komisijas Īstenošanas regulu (ES) 2016/897 (5) – dējējvistām un dekoratīvām zivīm.

                  (5)

                  Eiropas Pārtikas nekaitīguma iestāde (“Iestāde”) 2017. gada 21. marta atzinumos (6) secināja, ka ar piedāvātajiem lietošanas nosacījumiem Bacillus subtilis C-3102 (DSM 15544) preparāts nelabvēlīgi neietekmē nedz dzīvnieku veselību, nedz cilvēka veselību vai vidi. Tā arī secināja, ka piedeva var uzlabot zootehniskos parametrus sivēnmātēm un zīdāmiem sivēniem un palielināt suņu fekāliju masas sausni. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (6)

                  Preparāta Bacillus subtilis C-3102 (DSM 15544) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj izmantot tā, kā norādīts šīs regulas pielikumā.

                  (7)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ar minētajā pielikumā noteiktajiem nosacījumiem ir atļauts izmantot par dzīvnieku barības piedevu.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 13. decembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Komisijas 2006. gada 29. septembra Regula (EK) Nr. 1444/2006 par Bacillus subtilis C-3102 (Calsporin) kā dzīvnieku barības piedevas izmantošanas atļauju (OV L 271, 30.9.2006., 19. lpp.).

         (3)  Komisijas 2010. gada 22. aprīļa Regula (ES) Nr. 333/2010 par atļauju jaunā veidā izmantot Bacillus subtilis C-3102 (DSM 15544), lai lietotu to kā barības piedevu atšķirtiem sivēniem (atļaujas turētājs Calpis Co. Ltd., Japāna, ko Eiropas Savienībā pārstāv Calpis Co. Ltd. Eiropas pārstāvniecības birojs) (OV L 102, 23.4.2010., 19. lpp.).

         (4)  Komisijas 2011. gada 25. februāra Regula (ES) Nr. 184/2011 par atļauju izmantot Bacillus subtilis C-3102 (DSM 15544) kā barības piedevu dējējvistu cāļiem, tītariem, mazāk svarīgām putnu sugām un citiem dekoratīviem un medījamiem putniem (atļaujas turētājs Calpis Co. Ltd., Japāna, ko pārstāv Calpis Co. Ltd., Eiropas pārstāvniecības birojs) (OV L 53, 26.2.2011., 33. lpp.).

         (5)  Komisijas 2016. gada 8. jūnija Īstenošanas regula (ES) 2016/897, ar ko atļauj preparātu Bacillus subtilis (C-3102) (DSM 15544) lietot par barības piedevu dējējvistām un dekoratīvām zivīm (atļaujas turētājs Asahi Calpis Wellness Co. Ltd.) un ar ko attiecībā uz atļaujas turētāju groza Regulu (EK) Nr. 1444/2006, Regulu (ES) Nr. 333/2010 un Regulu (ES) Nr. 184/2011 (OV L 152, 9.6.2016., 7. lpp.).

         (6)  EFSA Journal, 2017; 15(4):4760, un EFSA Journal 2017; 15(4): 4761.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     KVV uz kg kompleksās barības ar mitruma saturu 12 %

                        Kategorija: zootehniskās piedevas. Funkcionālā grupa: zarnu floras stabilizatori

                     4b1820

                        Asahi Calpis Wellness Co. Ltd., ko pārstāv Asahi Calpis Wellness Co. Ltd. Eiropas pārstāvniecības birojs

                        Bacillus subtilis

                     DSM 15544

                        Piedevas sastāvs

                        Bacillus subtilis C-3102 preparāts
                     DSM 15544 preparāts, kas satur vismaz 1 × 1010 KVV uz g piedevas cietā veidā

                        Aktīvās vielas raksturojums

                     Dzīvotspējīgas Bacillus subtilis šūnas
                     DSM 15544

                        Analītiskā metode

                     Skaitīšana: Petri trauciņa un uztriepuma metode, kur visās mērķa matricēs izmanto triptona sojas agaru (EN 15784:2009)
                     Identificēšana: pulsējošā lauka gela elektroforēzes (PLGE) metode

                     Sivēnmātes
                     Zīdāmi sivēni

                     —

                     3 × 108

                     —

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Lietošanas pamācībā norāda:
                                 “Piedevu vienlaicīgi izbaro sivēnmātēm laktācijas periodā un zīdāmiem sivēniem.”

                                 3.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                     2028. gada 3. janvāris

                     Suņi

                     1 × 109


title: Komisijas Īstenošanas regula (ES) 2017/2308 (2017. gada 13. decembris) par atļauju lietot Bacillus subtilis (DSM 5750) un Bacillus licheniformis (DSM 5749) preparātu par barības piedevu zīdāmiem sivēniem (atļaujas turētājs Chr. Hansen A/S) (Dokuments attiecas uz EEZ. )

text:
                  14.12.2017

                  LV

                  Eiropas Savienības Oficiālais Vēstnesis

                  L 331/19

            KOMISIJAS ĪSTENOŠANAS REGULA (ES) 2017/2308
      (2017. gada 13. decembris)
      par atļauju lietot Bacillus subtilis (DSM 5750) un Bacillus licheniformis (DSM 5749) preparātu par barības piedevu zīdāmiem sivēniem (atļaujas turētājs Chr. Hansen A/S)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā noteikts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                  (2)

                     Bacillus subtilis (DSM 5750) un Bacillus licheniformis (DSM 5749) preparātu ar Komisijas Regulu (EK) Nr. 2148/2004 (3) tika uz neierobežotu laiku atļauts lietot par barības piedevu nobarojamām cūkām un sivēniem atbilstīgi Direktīvai 70/524/EEK. Pēc tam saskaņā ar Regulas (EK) Nr. 1831/2003 10. panta 1. punktu minēto preparātu kā esošu barības līdzekli iekļāva Lopbarības piedevu reģistrā. Minēto preparātu ar Komisijas Īstenošanas regulu (ES) 2017/447 (4) uz desmit gadiem atļāva lietot atšķirtiem sivēniem, nobarojamām cūkām, sivēnmātēm, audzējamiem teļiem un gaļas tītariem.

                  (3)

                  Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegts pieteikums atkārtoti izvērtēt preparātu Bacillus subtilis (DSM 5750) un Bacillus licheniformis (DSM 5749) kā barības piedevu sivēniem. Pieteikumā tika arī pieprasīts izvērtēt šā preparāta pievienošanu dzirdināmajam ūdenim, kas būtu jauns tā izmantojums. Pieteikuma iesniedzējs lūdza minēto piedevu klasificēt piedevu kategorijā “zootehniskās piedevas”. Pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (4)

                  Eiropas Pārtikas nekaitīguma iestāde (“Iestāde”) 2016. gada 12. jūlija atzinumā (5) secināja, ka ar piedāvātajiem lietošanas nosacījumiem Bacillus subtilis (DSM 5750) un Bacillus licheniformis (DSM 5749) preparātam nav kaitīgas ietekmes uz dzīvnieku veselību, cilvēka veselību vai vidi. Iestāde uzskatīja, ka piedeva var uzlabot svara pieaugumu zīdāmiem sivēniem, ja to lieto barībā vai dzirdināmajā ūdenī. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī verificēja ziņojumu par barībā esošās barības piedevas analīzes metodi, ko iesniedza ar Regulu (EK) Nr. 1831/2003 izveidotā references laboratorija.

                  (5)

                     Bacillus subtilis (DSM 5750) un Bacillus licheniformis (DSM 5749) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj izmantot tā, kā norādīts šīs regulas pielikumā.

                  (6)

                  Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Atļaujas piešķiršana
      Pielikumā norādīto preparātu, kas pieder piedevu kategorijai “zootehniskās piedevas” un funkcionālajai grupai “zarnu floras stabilizatori”, ir atļauts lietot par piedevu dzīvnieku ēdināšanā, ievērojot minētajā pielikumā noteiktos nosacījumus.
      2. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 13. decembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

         (3)  Komisijas 2004. gada 16. decembra Regula (EK) Nr. 2148/2004 par pastāvīgu un pagaidu atļauju izmantot dzīvnieku barībā konkrētas piedevas un atļauju izmantot jau atļautu jaunu piedevu (OV L 370, 17.12.2004., 24. lpp.).

         (4)  Komisijas 2017. gada 14. marta Īstenošanas regula (ES) 2017/447 par atļauju Bacillus subtilis (DSM 5750) un Bacillus licheniformis (DSM 5749) preparātu izmantot par barības piedevu sivēnmātēm, atšķirtiem sivēniem, nobarojamām cūkām, audzējamiem teļiem un gaļas tītariem un ar ko groza Regulu (EK) Nr. 1453/2004, (EK) Nr. 2148/2004 un (EK) Nr. 600/2005 (atļaujas turētājs Chr.Hansen A/S) (OV L 69, 15.3.2017., 19. lpp.).

         (5)  EFSA Journal 2016; 14(9): 4558.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     KVV uz kg kompleksās barības ar mitruma saturu 12 %

                     KVV uz l dzeramā ūdens

                        Kategorija “Zootehniskās piedevas”. Funkcionālā grupa: zarnu floras stabilizatori

                     4b1700i

                     Chr.Hansen A/S

                        Bacillus subtilis (DSM 5750) un Bacillus licheniformis (DSM 5749)

                        Piedevas sastāvs

                        Bacillus subtilis (DSM 5750) un Bacillus licheniformis (DSM 5749) preparāts, kas satur vismaz 3,2 × 1010 KVV uz gramu piedevas
                     (attiecībā 1:1)
                     Cietā veidā

                        Aktīvās vielas raksturojums

                        Bacillus subtilis

                     (DSM 5750) un Bacillus licheniformis (DSM 5749) dzīvotspējīgās sporas

                        Analītiskā metode
                         (1)

                        Bacillus subtilis (DSM 5750) un Bacillus licheniformis (DSM 5749) identificēšana un skaitīšana barības piedevā, premiksos, barībā un ūdenī:

                                 —

                                 identificēšana: pulsa lauka gela elektroforēze (PFGE),

                                 —

                                 skaitīšana: Petri trauciņa un uztriepuma metode ar agarizētu barotni, kurā izmanto triptona-sojas agaru – EN 15784.

                     Zīdāmi sivēni

                     —

                     1,3 × 109

                     —

                     6,5 × 108

                     —

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Piedevu drīkst lietot dzirdināmajā ūdenī.

                                 3.

                                 Ja piedevu lieto dzirdināmajā ūdenī, nodrošina viendabīgu piedevas izkliedi.

                                 4.

                                 Lietošanas pamācībā norāda:
                                 “Piedevu vienlaicīgi izbaro sivēnmātēm laktācijas periodā un zīdāmiem sivēniem.”

                                 5.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt šādu vielu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu un ādas aizsarglīdzekļus.

                     2028. gada 3. janvāris

            (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2017/2314 (2017. gada 13. decembris), ar ko paredz piešķīruma koeficientu, kas piemērojams daudzumiem, kuri norādīti no 2017. gada 20. novembra līdz 2017. gada 30. novembrim iesniegtajos importa licenču pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. jūlija līdz 2018. gada 31. decembrim, saskaņā ar tarifa kvotām, kuras piena un piena produktu nozarē atvērtas ar Regulu (EK) Nr. 2535/2001

text:
               14.12.2017

               LV

               Eiropas Savienības Oficiālais Vēstnesis

               L 331/53

         KOMISIJAS ĪSTENOŠANAS REGULA (ES) 2017/2314
   (2017. gada 13. decembris),
   ar ko paredz piešķīruma koeficientu, kas piemērojams daudzumiem, kuri norādīti no 2017. gada 20. novembra līdz 2017. gada 30. novembrim iesniegtajos importa licenču pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. jūlija līdz 2018. gada 31. decembrim, saskaņā ar tarifa kvotām, kuras piena un piena produktu nozarē atvērtas ar Regulu (EK) Nr. 2535/2001
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   tā kā:

               (1)

               Ar Komisijas Regulu (EK) Nr. 2535/2001 (2) ir atvērtas ikgadējas tarifa kvotas piena un piena produktu nozares produktu importam.

               (2)

               Daudzumi, kas norādīti importa licenču pieteikumos, kuri laikā no 2017. gada 20. novembra līdz 2017. gada 30. novembrim iesniegti par apakšperiodu no 2018. gada 1. janvāra līdz 2018. gada 30. jūnijam, attiecībā uz dažām kvotām ir lielāki par pieejamajiem daudzumiem. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (3)

               Daudzumi, kas norādīti importa licenču pieteikumos, kuri laikā no 2017. gada 20. novembra līdz 2017. gada 30. novembrim iesniegti par apakšperiodu no 2018. gada 1. janvāra līdz 2018. gada 30. jūnijam, attiecībā uz dažām kvotām ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (4)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kas norādīti importa licenču pieteikumos, kuri saskaņā ar Regulu (EK) Nr. 2535/2001 iesniegti par apakšperiodu no 2018. gada 1. janvāra līdz 2018. gada 30. jūnijam, piemēro šīs regulas pielikumā norādīto piešķīruma koeficientu.
   2.   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 2535/2001 un kuri jāpieskaita apakšperiodam no 2018. gada 1. jūlija līdz 2018. gada 31. decembrim, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 13. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2001. gada 14. decembra Regula (EK) Nr. 2535/2001, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu importa režīmu un tarifu kvotu atvēršanu (OV L 341, 22.12.2001., 29. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS

         I.A

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 1.1.2018. līdz 30.6.2018.
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 1.7.2018. līdz 31.12.2018.
                  (kg)

                  09.4590

                  —

                  —

                  09.4599

                  —

                  —

                  09.4591

                  —

                  —

                  09.4592

                  —

                  —

                  09.4593

                  —

                  —

                  09.4594

                  —

                  —

                  09.4595

                  —

                  —

                  09.4596

                  —

                  —

         I.F

                  Šveices izcelsmes produkti

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 1.1.2018. līdz 30.6.2018.
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 1.7.2018. līdz 31.12.2018.
                  (kg)

                  09.4155

                  —

                  —

         I.H

                  Norvēģijas izcelsmes produkti

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 1.1.2018. līdz 30.6.2018.
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 1.7.2018. līdz 31.12.2018.
                  (kg)

                  09.4179

                  —

                  2 707 600

         I.I

                  Islandes izcelsmes produkti

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 1.1.2018. līdz 30.6.2018.
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 1.7.2018. līdz 31.12.2018.
                  (kg)

                  09.4205

                  —

                  —

                  09.4206

                  —

                  —

         I.K

                  Jaunzēlandes izcelsmes produkti

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 1.1.2018. līdz 30.6.2018.
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 1.7.2018. līdz 31.12.2018.
                  (kg)

                  09.4514

                  —

                  7 000 000

                  09.4515

                  —

                  4 000 000

                  09.4182

                  —

                  16 806 000

                  09.4195

                  —

                  20 540 500

         I.L

                  Ukrainas izcelsmes produkti

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 1.1.2018. līdz 30.6.2018.
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 1.7.2018. līdz 31.12.2018.
                  (kg)

                  09.4600

                  —

                  3 777 000

                  09.4601

                  —

                  1 250 000

                  09.4602

                  0,608872

                  —